CELEX: 22010D0007
Language: mt
Date: 2010-01-29 00:00:00
Title: Deċiżjoni tal-Kumitat Konġunt taż-ŻEE Nru 7/2010 tad- 29 ta’ Jannar 2010 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

22.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 101/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 7/2010
      tad-29 ta’ Jannar 2010
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim“, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 137/2009 tal-4 ta’ Diċembru 2009 (1).
               
            
                  (2)
               
               
                  Ir-Regolament tal-Kummissjoni (KE) Nru 506/2007 tat-8 ta’ Mejju 2007 li jimponi rekwiżiti għall-ittestjar u l-informazzjoni fuq l-importaturi jew il-manifatturi ta’ ċerti sustanzi ta’ prijorità skont ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 465/2008 tat-28 ta’ Mejju 2008 li jimponi, skont ir-Regolament tal-Kunsill (KEE) Nru 793/93, ir-rekwiżiti tal-ittestjar u l-informazzjoni fuq l-importaturi u l-manifatturi ta’ ċerti sustanzi li jistgħu jkunu persistenti, bijoakkumulanti u tossiċi u li huma mniżżlin fl-Inventarju Ewropew tas-Sustanzi Kimiċi Kummerċjali Eżistentii (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 466/2008 tat-28 ta’ Mejju 2008 li jimponi rekwiżiti għall-ittestjar u l-informazzjoni fuq l-importaturi u l-manifatturi ta’ ċerti sustanzi ta’ prijorità skont ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti (4) għandu jiġi inkorporat fil-Ftehim.
               
            
                  (5)
               
               
                  Id-Direttiva 2008/103/KE tal-Parlament Ewropew u tal-Kunsill tad-19 ta’ Novembru 2008 li temenda d-Direttiva 2006/66/KE dwar batteriji u akkumulaturi u batteriji u akkumulaturi għar-rimi fir-rigward tat-tqegħid fis-suq ta’ batteriji u akkumulaturi (5) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-Kapitolu XV tal-Anness II tal-Ftehim se jiġi emendat kif ġej:
      
                  1.
               
               
                  Dan li ġej għandu jiżdied fil-punt 12x (id-Direttiva 2006/66/KE tal-Parlament Ewropew u tal-Kunsill):
                  “kif emendat bi:
                  
                              —
                           
                           
                              
                                 32008 L 0103: Id-Direttiva 2008/103/KE tal-Parlament Ewropew u tal-Kunsill tad-19 ta’ Novembru 2008 (ĠU L 327, 5.12.2008, p. 7).”
                           
                        
            
                  2.
               
               
                  Il-punti li ġejjin għandhom jiddaħħlu wara l-punt 12zk (id-Deċiżjoni tal-Kummissjoni 2008/681/KE):
                  
                              “12zl.
                           
                           
                              
                                 32007 R 0506: Ir-Regolament tal-Kummissjoni (KE) Nru 506/2007 tat-8 ta’ Mejju 2007 li jimponi rekwiżiti għall-ittestjar u l-informazzjoni fuq l-importaturi jew il-manifatturi ta’ ċerti sustanzi ta’ prijorità skont ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti (ĠU L 119, 9.5.2007, p. 24).
                           
                        
                              12zm.
                           
                           
                              
                                 32008 R 0465: Ir-Regolament tal-Kummissjoni (KE) Nru 465/2008 tat-28 ta’ Mejju 2008 li jimponi, skont ir-Regolament tal-Kunsill (KEE) Nru 793/93, ir-rekwiżiti tal-ittestjar u l-informazzjoni fuq l-importaturi u l-manifatturi ta’ ċerti sustanzi li jistgħu jkunu persistenti, bijoakkumulanti u tossiċi u li huma mniżżlin fl-Inventarju Ewropew tas-Sustanzi Kimiċi Kummerċjali Eżistenti (ĠU L 139, 29.5.2008, p. 8).
                           
                        
                              12zn.
                           
                           
                              
                                 32008 R 0466: Ir-Regolament tal-Kummissjoni (KE) Nru 466/2008 tat-28 ta’ Mejju 2008 li jimponi rekwiżiti għall-ittestjar u l-informazzjoni fuq l-importaturi u l-manifatturi ta’ ċerti sustanzi ta’ prijorità skont ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti (ĠU L 139, 29.5.2008, p. 10).”
                           
                        
            Artikolu 2
      It-testi tar-Regolamenti (KE) Nru 506/2007, (KE) Nru 465/2008 u (KE) Nru 466/2008 u d-Direttiva 2008/103/KE, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar t-30 ta’ Jannar 2010, sakemm ikunu saru n-notifiki kollha skont l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment ŻEE tiegħu.
      
         Magħmul fi Brussell, id-29 ta’ Jannar 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 62, 11.3.2010, p. 30.
      
         (2)  ĠU L 119, 9.5.2007, p. 24.
      
         (3)  ĠU L 139, 29.5.2008, p. 8.
      
         (4)  ĠU L 139, 29.5.2008, p. 10.
      
         (5)  ĠU L 327, 5.12.2008, p. 7.
      
         (*)  Ir-rekwiżiti kostituzzjonali huma indikati.